Christelik - Kinders - Bybels: Graffiti Boeke
In hierdie opwindende reis deur die Bybel word die geloofsaadjie in jong harte geplant om vir kinders (van alle ouderdomme) te help ontdek wie Jesus is en wat Hy gedoen het.
100 Bybelstories - vir kinders vertel van God se genade en liefde en onthul sy wonderlike plan deur die eeue heen vir al sy mense.
Kom deel in die opwinding van die wêreld se wonderlikste storie ooit. Die Aksie-Bybel bied meer as 200 kort, aksiebelaaide Bybelstories in chronologiese volgorde. Dit verseker dat lesers die historiese vloei van die Bybel beter verstaan, en dra ook by tot 'n kragtiger opbou na die opwindende hoogtepunt.
Die aangrypende Ou- en Nuwe-Testamentiese stories in Die Aksie-Bybel kommunikeer Bybelse waarhede duidelik en kragtig aan hedendaagse lesers. Die gemaklike skryfstyl en dramatiese illustrasies sal aanklank vind by kinders en almal wat jonk van gees is. Skrifverwysings kom aan die begin van elke storie voor om verdere Bybellees aan te moedig, en 'n volledige Skrifindeks kom agter in die Bybel voor.
Internasionaal erkende kunstenaar Sergio Cariello se aangrypende, kleurryke illustrasies word gekenmerk deur dramatiese skakerings, sterk en energieke ontwerpe en emosioneel gelaaide figure.
Hierdie is die verhaal van God se verlossing - in aksie!
Die Bybel App vir Kinders - Bybelstorieboek
28 geliefde Bybelstories waarin kinders leer God het alle mense lief en wil 'n verhouding met hulle hê.
Of julle hierdie Kinderbybel gebruik tydens kinders se slaaptyd-ritueel, lang ritte in die motor of om as gesin saam Bybel te lees, Die Bybel App vir kinders - Bybelstorieboek is die ideale Bybel vir jong kinders.
In hierdie wonderlike aanvulling tot die YouVersion App, wat al meer as 11 miljoen keer afgelaai is, word 28 van die mees geliefde Bybelstories eenvoudig oorvertel. Elkeen van die 13 stories uit die Ou Testament en 15 stories uit die Nuwe Testament sluit ook af met 'n vraag wat kinders help om verder te dink oor die storie wat hulle sopas gelees het en 'n bemoedigende gedagte.
Jong kinders sal die kleurvolle illustrasies in Die Bybel App vir kinders - Bybelstorieboek geniet en terselfdertyd leer God is lief vir al sy mense en wil 'n verhouding met hulle hê.
Die interaktiewe Bybelstorie-toep kan gratis afgelaai word by: www.bibleappforkids.com
Illustreerder: José Pérez Montero
'Byna 300 onvergeetlike verhale van die Bybel word op dramatiese en aanskoulike wyse deel van kinders se lewe.
Die kleurvolle illustrasies maak die gebeure vir die kind aangrypend werklik en boei sy aandag van die eerste tot die laaste bladsy. Die verhale bly ook deurgaans Skrifgetrou en by elkeen word toepaslike Skrifverwysings gegee.
In Die Kinderbybel word die mooiste verhale van die Bybel boeiend oorvertel sodat elke kind dit sal verstaan en onthou
366 temas ondersteun deur teksverse en 'n unieke kerngedagte om gelowige meisies te bemoedig.
Illustreerder: Honor Ayres
'n Versameling gebede om saam met kinders te lees.
Gebede vir kleingoed is die ideale wegspringplek om jong harte te wys hoe om alles in hulle lewe met God te deel.
God se groot plan vir my - 'n Storiebybel
Vertaler: Reinata Thirion
'God se groot plan vir my' neem kinders op 'n 40-dae-reis deur die Bybel om 'n dieper verhouding met God te bou en die doel vir hul lewe te ontdek.
Dit is gebaseer op die 40 dae in Rick Warren se boek, Die doelgerigte lewe. Nou kan kinders ook leer wat God vir hul lewe wil hê danksy die 40 Bybelstories in dié boek.
'n Oordenking oor die dag se tema
'n Bybelverhaal wat daarby aansluit
'n Gedagte vir die dag
'n Byblevers om te onthou
'n Vraag om oor na te dink
Die 40 Bybelstories volg die chronologiese orde waarin dit in die Bybel verskyn. God se groot plan vir my is dus ook 'n Kinderbybel in eie reg.
Die boek is ook pragtig en kleurryk geillustreer.
God se storie, my storie gee tienermeisies die geleentheid om die Nuwe Testament in 'n jaar deur te lees, en te verstaan! Jaco Thom het die teks in storie-formaat geskryf, sodat dat op 'n interessante manier met meisies se harte sal praat. Die nuwe benadering maak dit ook makliker om te lees en ook om te verstaan.
Vir elke dag vir die week is daar 'n dagstukkies en 'n verwysing vanuit die Bybel. Aan die ander gedeelte van die bladsy kry die leser kans om te dink en te skryf oor die joernaalvrae wat gegee word. Op so 'n manier skryf elke meisie ook haar eie storie. Wat dit nog meer spesiaal maak is dat sy aan die einde van die jaar of selfs oor 'n paar jaar kan terug gaan en kyk hoe haar lewe op daardie oomblik gelyk het en ook hoe sy geestelik gegroei het.
Hierdie is beslis 'n nuwe uitkyk op 'n Bybeldagboek. Dit is nie net nog 'n dagstukkie wat deur iemand geskryf is nie, dit is 'n dagstukkie uit God se pen vir jou!
Ja Kleuter Bybel
Hierdie kleurvolle geïllustreerde Ja! kleuter Bybel is spesiaal geskep vir Ja! kleuters.
Die verhale van die Bybel kry nuwe lewe in hierdie pragtige Klassieke Kinderbybel vir kinders van 7-10 jaar oud. Getrou aan die klassieke tradisie word die verhale in 'n eg Bybelse styl vertel. Die pragtige en dramatiese illustrasies beeld in grafiese besonderhede 40 van die mees geliefde Bybelverhale in die Ou en die Nuwe Testament uit. Elke illustrasie is 'n kunswerk wat aan die leser groot vreugde sal verskaf. Hierdie Kinderbybel sal in die jare wat kom 'n groot gunsteling onder kinders bly.
105 Gunsteling Bybelstories
'n Storiebybel wat dogtertjies sal wys hoe wonderlik God se liefde is.
Hondjies en katjies. Blomme en hartjies. Soentjies en drukkies. Die mooie wêreld van 'n klein dogtertjie! God wil hê sy moet weet Hy het hierdie wêreld, vol van Sy liefde, vir haar gegee.
Die mooiste Storiebybel sluit 40 spesiale Bybelstories in wat jou dogtertjie sal wys hoe lief God vir haar en Sy ander kinders is.
'n Kosbare gedagte om oor te dink ('n samevattende sinnetjie) en Kosbare woorde (maklike Bybelverse) om te memoriseer word by elke storie bygewerk om God se Woord met jou dogtertjie se lewe te verbind.
Die 20 Ou-Testamentiese stories en 20 Nuwe-Testamentiese stories in Die mooiste Storiebybel sal jou dogtertjie help om te sien hoe wonderlik God se liefde vir haar en al Sy ander kinders werklik is.